הנוער

"הנוער" הוא סרט קולנוע מאת תום שובל אשר יצא לאקרנים בשנת 2013. הסרט הוא קופרודוקציה ישראלית-גרמנית שבכורתו נערכה במסגרת הפנורמה, בפסטיבל הסרטים הבינלאומי בברלין מספר 63, ב-10 בפברואר 2013.

תקציר העלילה
יקי ושאול הם שני אחים, נערים מתבגרים, שחולקים ביניהם קשר עמוק, כמעט טלפתי. לאחר שאביהם איבד את עבודתו, משפחתם נקלעת לקשיים כלכליים וחובות כבדים. יקי ושאול מרגישים שאינם יכולים לעמוד מן הצד ולראות את משפחתם מתפרקת. העובדה שיקי התגייס לאחרונה לצבא ומחזיק בידיו נשק, מאפשרת להם לקחת את גורלם בידם.

שחקנים ודמויות
 שם השחקנ/ית  שם הדמות  אודות הדמות דוד קוניו יקי קופר האח הבכור שמשרת בצבא. איתן קוניו שאול קופר האח הצעיר משה איבגי מרדכי (מוטי) קופר האבא שירילי דשא פאולה קופר האמא גיטה אמלי דפנה אדלמן הנערה החטופה אורי הוכמן איציק חבר של מוטי נועה קולר אסתי אחות של פאולה גלעד קלטר אלי בעלה של אסתי אלכס פלג שלום אביהם של פאולה ואסתי, סבם של האחיםגדי דורפמןחזיחבר של יקי שמשאיל לו את האוטויוגב יפתמפקד של יקי בצבאשחר פרץ נסלי בתה של אסתי

אודות ההפקה
שובל החל לעבוד על הסרט בתום לימודיו, בשנת 2008. גל גרינשפן, חברו לספסל הלימודים, שהפיק את "פתח תקווה", סרט הגמר שלו, היה לאחד ממפיקי הסרט עם חברת ההפקות שלו, גרין פרודקשנס. שובל וגרינשפן סיירו ברחבי אירופה עם טיוטה של התסריט והציגו אותו בפרזנטציות של פיצ'ינג והוא אף זכה בפרסים שונים. קרן רבינוביץ - פרויקט קולנוע, החליטה לתמוך בסרט וכן סרטי יונייטד קינג, משה ולאון אדרי נכנסו כמפיקים שותפים ומפיצים. להפקה הצטרפה חברת one two הגרמנית. ערוץ הטלוויזיה ARTE', רשת מדיה, קרן מדיינבורד הגרמנית וחברת המכירות הגרמנית MATCH FACTORY שותפים גם כן.

לתפקידים הראשיים שובל חיפש שני אחים צעירים, בעלי קשר הדוק ביניהם, שגם יהיו דומים פיזית וגם בעלי יכולת משחק. הליהוק ארך כשנה, בעזרת המלהקת אורית אזולאי. הם בחרו בדוד ואיתן קוניו, שני אחים תאומים, שזהו תפקידם הראשון על המסך, ואלה התמסרו לתהליך ארוך של סדנאות, חזרות ואימונים כדי להתכונן לתפקידים המאתגרים.

לתפקיד הנערה דפנה נבחרה גיטה אמלי, שחקנית בתחילת דרכה.
בנוסף להם לוהקו לסרט שחקנים ידועים כמו משה איבגי, שירילי דשא, אורי הוכמן, גלעד קלטר, אלכס פלג, נועה קולר ועוד.

הסרט צולם על ידי ירון שרף ("הערת שוליים", "שבעה") ונערך על ידי ז'ואל אלכסיס ("שתיקת הארכיון", "פלסטלינה"). הסרט כולל מוזיקה של עילם וולמן ורועי חן וכן מוזיקה נוספת של לירן רייטר, השיר "Tu Te Reconnaitras" של אן-מארי דוד ו-"insomnicide" של להקת these immortal souls.

פרסים
פרס חג'ג' לסרט הישראלי העלילתי הטוב ביותר (הפרס הגדול)
וכן פרס המשחק לאיתן ודוד קוניו ופרס העריכה לז'ואל אלכסיס
בפסטיבל הקולנוע ירושלים 2013.

"הנוער" זכה בפרס הראשון בפסטיבל טאיפיי.

הסרט זכה בפרסים ראשונים בפורום פיצ'ינג סלוניקי וסופיה וכן בפסטיבל ברלין, שוק הקופרודוקציה. במרץ 2013 השתתף בפסטיבל CPH: PIX 2013 בקופנהגן. ביוני 2013 השתתף בפסטיבל קרלובי וארי, צ'כיה. כמו כן השתתף בפסטיבלים בדרבן (דרום אפריקה), בפריז סינמה ובפסטיבל קולנוע דרום בשדרות.
איתן ודוד קוניו זכו בפרס המשחק בפסטיבל דרבן בדרום אפריקה 2013.

 קישורים חיצוניים 



 נחום מוכיח, ריאיון עם תום שובל - מאחורי הקלעים של הסרט הנוער, באתר הבמה, 24 בספטמבר 2013
 דור בביוף, ביקורת סרט: "הנוער" אוצר בחובו ביצועי משחק מהמרהיבים ביותר שנראו בקולנוע הישראלי, באתר ״אנשי הספר״, 28 באוגוסט 2013
 אורון שמיר, "הנוער", סקירה, באתר סריטה, 29 באוגוסט 2013

 דבורה יאנג, הנוער: ביקורת מברלין, באתר הוליווד ריפורטר, 2 בפברואר 2013 




 איתן ווייץ, לקראת 2013 בקולנוע הישראלי: הנוער, איתן - קולנוע מזווית אישית, 16 בדצמבר 2012
 יאיר רוה, בלעדי! תמונות ראשונות מתוך סרט הבכורה של תום שובל, "הנוער", בלוג הקולנוע של יאיר רוה, 2 אפריל 2012
 צילומי "הנוער", סרט הביכורים של תום שובל יוצא לדרך, באתר אינדקס - בידור ובמה, 22 בפברואר 2012




 סרט ישראלי-גרמני זוכה בפרס לכישרון צעיר בפסטיבל בטאיפיי, באתר focustaiwan.tw 3 ביולי 2013




 יעל שוב, צעירים חסרי מנוח, באתר Time Out תל אביב, 29 באוגוסט 2013

ביקורות בשפות לועזיות
 ביקורת: הנוער, באתר וראייטי, 18 בפברואר 2013 
 דניס לים, ביקורת, באתר הניו יורק טיימס, 13 בפברואר 2013 
 דבורה יאנג, הנוער: ביקורת מפסטיבל ברלין, באתר הוליווד רפורטר, 10 בפברואר 2013 
 נינה אלברג, ביקורת, באתר פסטיבל פריז סינמה 
 היום השישי לפסטיבל ברלין: הנוער של תום שובל (פנורמה), באתר arte.tv, 3 בפברואר 2013 
 איזבל רנייה, פסטיבל ברלין, באתר לה מונד, 18 בפברואר 2013 
 טורסטן שמיץ, כשהנעורים מסתיימים לפתע, באתר sueddeutsche.de, 3 בפברואר 2013 

קטגוריה:סרטי 2013
קטגוריה:סרטים בעברית
קטגוריה:סרטי יונייטד קינג
קטגוריה:סרטים ישראליים משנת 2013
קטגוריה:זוכי פרס וולג'ין
קטגוריה:סרטי תום שובל
קטגוריה:זוכי פסטיבל הקולנוע ירושלים